"Kom ons word in ons maai in polities-korrek" | Maroela Media
Brief aan Die Redakteur, Beeld en Volksblad
U beriggewing van die afgelope week verwys.
In 1982 was ons die 1ste eerstejaarsgroep van die nuutgestigte koshuis Patria op die NWU kampus (daardie tyd nog die PU vir CHO). Ek was inwoner vanaf 1982 tot 1986. Die senior studente het destyds van 3 verskillende kleiner koshuise gekom, en ‘n gevoel van kamaraderie moes geskep word. In ons 2de jaar het iemand met o.a. nog ‘n briljante idee gekom:
Elke 1ste jaar student mag net by die hoofingang van die koshuis inkom. Hulle marsjeer in gelid van die eetsaal af, stop ‘n tree voor die voorstoep, en bulder die volgende:
“Dulce et decorum est pro patria mori, heil onse Patria!!”
Dit het inderdaad gepaard gegaan met ‘n saluut wat ook deur ‘n siek, nasionaal-sosialistiese leier vanaf 1933 to 1945 gebruik is. Hulle het die altyd die gebou gesalueer, nie ‘n persoon nie.
Dit het nie een van ons aanhangers van die Nazi ideologie gemaak nie.
Die eerste deel van die kreet is heel moontlik deur ‘n tweedejaar Latynstudent verewig terwyl hy die Ode van Horace moes instudeer, want dis waar dit vandaan kom.
Dit kan ook gevind word op o. a. die volgende plekke op ons planeet:
‘n Inskrywing op die Franse Monument in Shillong, Indië waar die soldate van die 26ste Khasi Arbeiderskorps hulle lewe gegee het vir die koning en vaderland gedurende die 1ste wêreldoorlog.
Die leuse van die Portugese Weermag se Universiteit – Academia Militar
Die leuse van die Royal Grammar School in Newcastle -upon-Tyne, ‘n onafhanklike Britse skool vir leerlinge tussen 7 en 18 jaar oud. Die skool is in 1525 gestig en geborg deur Koning Elizabeth I.
Die Leuse van 103 Verkenners Eskader van die Koninklike Nederlandse Weermag.
Die woorde “Pro Patria” verskyn as kenteken op die kraag van die “Royal Canadian Regiment”.
Dit verskyn ook op ‘n brons gedenkplaat by die ingang van die Central Memerial High School se hoofingang ter nagedagtenis aan die Kanadese soldate van Calgary, Alberta wat hul lewe in die 1ste en 2de Wêreldoorlog verloor het.
Ironies het die meeste van die instansies bo genoem die Nazi ideologie hand en tand beveg.
Een van die NWU-Puk dameskoshuise se naam is tans Bellatrix. Dit herinner sterk aan Bellatrix Lestrange, die “Death Eater” volbloed heks in die Harry Potter verhale, wat vir die eerste moord van ‘n hoofkarakter verantwoordelik is.
Terwyl almal wat tans deel is van daardie koshuis heel onwaarskynlik so geindoktrineer is dat hulle heksery beoefen, doodsvloeke uitspreek en vars mensbloed drink, is die Beeld/Volksblad nie lus om ‘n helse ophef daarvan OOK te maak nie???
Kom ons breek alle tradisies, word in ons maai in polities-korrek, sodat nie een van ons meer weet waarvandaan ons kom of, nog erger, weet waarheen ons oppad is nie.
Dank die Hemelse Vader dat nie een van my kinders op die PUK wil gaan studeer nie. Ek word al skaam om te sê ek het ooit daar studeer.
B.Pharm(PU vir CHO) PEBC (Canada)
Ek wil graag ‘n sakie aanraak i.v.m. die ewige gestakery en die “DEMANDS”. Eerstens as mens kyk na die diens of gebrek aan diens wat gelewer word, wie is die karakters wat so wil demand. Daar is ‘n verskriklike persentasie werkloosheid, en tog, die wat werk het sit en gesels, drink tee en eet heeldag en as jy hulle vra om iets te doen, verstaan hulle jou kamtig nie of weet nie hoe om iets te doen nie, maar hulle “demand” groter salarisse. Die spul hoort nie eers in die eerste plek ‘n werk te he nie want hulle doen… Lees meer »